OzLabs/hebrew-wiki-articles huggingface dataset:
אילדפונס לימה

אילדפונס לימה סולה (בקטלאנית: Ildefons Lima Solà; נולד ב-10 בדצמבר 1979) הוא כדורגלן אנדורי המשחק בקבוצת המילואים של פ.צ. אנדורה בעמדת הבלם.

==קריירת מועדונים==
לימה התחיל את הקריירה שלו בפ.צ. אנדורה ששיחקה בליגה השלישית ובליגה הרביעית, בהמשך עבר לאספניול ב' וסנט אנדראו.

בשנת עזב את ספרד ליוניקוס היוונית, ומשם עזב לפצ'וקה המקסיקנית. בקיץ , לימה חזר לספרד כאשר חתם בלאס פאלמס בינואר 2004 עבר לפולידפורטיבו אחידו ולאחר מכן שיחק בראיו ואיקאנו.

לאחר מכן שיחק גם בטריאסטינה מהסרייה ב' וב-AC בלינצונה מליגת העל השווייצרית.

==קריירה בינלאומית==
לימה ערך את הופעת הבכורה שלו בנבחרת אנדורה ב-22 ביוני 1997 נגד , כאשר הוא רק בן 17. במשחק זה הוא גם הבקיע את שער הבכורה שלו בנבחרת במשחק שנגמר בהפסד 4-1.

עם 11 שערים ב-112 משחקים, לימה הוא מלך השערים ושיאן ההופעות של הנבחרת בכל הזמנים ובנוסף משמש כקפטן הנבחרת. את רוב שעריו בנבחרת הבקיע בפנדלים.

==קישורים חיצוניים==

קטגוריה:כדורגלנים אנדורים
קטגוריה:בלמי כדורגל אנדורים
קטגוריה:כדורגלני פ.צ. אנדורה
קטגוריה:כדורגלני יוניקוס
קטגוריה:כדורגלני פצ'וקה
קטגוריה:כדורגלני לאס פאלמאס
קטגוריה:כדורגלני פולידפורטיבו אחידו
קטגוריה:כדורגלני ראיו ואיקאנו
קטגוריה:כדורגלני טריאסטינה
קטגוריה:כדורגלני בלינצונה
קטגוריה:כדורגלני נבחרת אנדורה
קטגוריה:ספורטאים אנדורים בספרד
קטגוריה:ספורטאים זרים ביוון
קטגוריה:ספורטאים זרים במקסיקו
קטגוריה:ספורטאים זרים באיטליה
קטגוריה:ספורטאים זרים בשווייץ
קטגוריה:אנדורים שנולדו ב-1979
קיצור דרך (מחשוב)

במחשוב, קיצור דרך הוא קישור בממשק המשתמש, המאפשר למשתמש לגשת מהמקום בו קיצור הדרך מאוחסן אל קובץ או משאב מערכת הממוקם בתיקייה או התקן אחרים.

ככלל, קיצור דרך מיושם כקובץ, המכיל כתובת URI, מזהה ייחודי גלובלי, או את השם של קובץ תוכנית היעד שאליו מפנה קיצור הדרך. ניתן להוסיף לקיצור הדרך פרמטרים ייחודיים, שיועברו לתוכנית בזמן הרצתה. לקובץ או משאב יכולים להיות מספר קיצורי דרך (ובמקומות שונים), כאשר לכל קיצור דרך יכול להיות סמליל משלו. קיצורי דרך ממוקמים פעמים רבות על שולחן העבודה, או בתוכנות המיועדות לאחסון קיצורי דרך, כדוגמת תפריט התחל בסביבות עבודה שונות. הרעיון של קיצור דרך נקרא במערכת מקינטוש "alias", ובמערכות דמויות יוניקס, קישור סימבולי.

האייקון של קיצור דרך במערכת ההפעלה Windows הוא: Windows Shortcut Arrow .
==קישורים חיצוניים==
מיקרוסופט:
*[http://windows.microsoft.com/he-il/windows/create-delete-shortcut יצירה או מחיקה של קיצור דרך]
*[http://windows.microsoft.com/he-il/windows-xp/help/setup/work-with-shortcuts עבודה עם קיצורי דרך]
*[http://msdn.microsoft.com/en-us/library/dd871305(v=prot.13).aspx "Shell Link (.LNK) Binary File Format"] (גרסה [http://msdn.microsoft.com/en-us/library/dd871305(PROT.10).aspx ישנה יותר])
*[https://web.archive.org/web/20080105124153/http://msdn2.microsoft.com/en-us/library/bb774950.aspx IShellLink interface]
אחר:
*[http://sourceforge.net/projects/shellify/ "Shellify"]
*[https://metacpan.org/module/Win32::Shortcut Perl library]
*[http://www.tzworks.net/prototype_page.php?proto_id=11 Windows LNK file parser] - תוכנה חופשית, שיכולה לרוץ על מערכות לינוקס, חלונות ו-Mac OS X

קטגוריה:פורמטי קבצים
MSConfig

המסך הראשי של התוכנה כפי שנראה ב-[[Windows 10]]
MSConfig (נקראת באופן רשמי System Configuration בחלונות ויסטה, 7, ו-8, ו- Microsoft System Configuration Utility במערכות ההפעלה הקודמות, בעברית נקראת התוכנה כלי שירות לקביעת תצורת המערכת או קביעת תצורת המערכת) היא תוכנת מערכת שתפקידה לאבחן בעיות בתהליך האתחול של חלונות. ניתן להשתמש בתוכנה גם כדי לקצר את זמן האתחול.

היא יכולה להפעיל ולבטל פעילות תוכנות מנהלי התקנים ושירותי חלונות המופעלים בזמן עליית המערכת, או לשנות את פרמטרי האתחול. בין היתר, המשתמש היה יכול להגדיר דרך התוכנה הפעלה ידנית של "מצב בטוח", והגדרות נוספות הקשורות לכך. היא כלולה בכל הגרסאות של חלונות החל מחלונות 98 להוציא את חלונות 2000. אף על פי שבחלונות 95 ו-2000 התוכנה אינה קיימת כברירת מחדל, ניתן להוריד אותה גם למערכות אלו.

== תכונות ==
על פי מיקרוסופט, MSConfig לא תוכננה כדי לשמש ככלי ניהול לתוכנות ושירותים הפועלים בזמן עליית המערכת, למרות שזהו השימוש הנפוץ ביותר שלה. MSConfig על גלגוליה סיפקה כלים רבים נוספים, וביניהם:
* שינוי תכונות של קובצי אתחול, במערכות מבוססות DOS לדוגמה הכוונה הייתה לקובצי אצווה כמו AUTOEXEC.BAT וקובצי הגדרות שהקרנל משתמש בהם כמו SYSTEM.INI.
* בחלונות 98 ומילניום, הכלי יכל לספק הגדרות תמיכה מתקדמות למערכת ההפעלה. המשתמש היה גם יכול להריץ כלי מערכת בסיסיים דרכו.
* בחלונות 98 המשתמש היה יכול להיעזר בכלי כדי ליצור גיבוי לקובצי האתחול.
* במילניום, המשתמש היה יכול להפעיל או לבטל מנהלי התקן וירטואליים (VXD) סטטיים מסוימים כך שייטענו או שלא ייטענו במהלך עליית המערכת, להגדיר או לשנות משתני סביבה, ולשנות הגדרות של שפות הקלט שמותקנות על המערכת, דבר שעד כה המשתמש יכל לעשות רק ב-Real mode של DOS דרך שינוי הקובץ AUTOEXEC.BAT.
* במילניום וב-XP המשתמש היה יכול לשחזר קבצים מסוימים מההתקנה המקורית של המערכת.
* בכל מערכות NT שהגיעו לפני ויסטה, הכלי סיפק אפשרויות לשינוי קובץ הגדרות האתחול (Boot.ini) שממנו מנהל האתחול NTLDR היה קורא. במערכות מויסטה והלאה יש שימוש במנהל אתחול מתקדם יותר שהחליף את NTLDR, ולכן חלון ההגדרות השתנה בהתאם. כמו כן, MSConfig במערכות ויסטה והלאה הכלי מאפשר למשתמש להפעיל כלים נוספים כמו הצגת מידע מערכת, הגדרות מערכת שונות, אפשרויות אינטרנט, והגדרות בקרת משתמש (UAC).

בחלונות 8, החלק האחראי על הפעלה וביטול פעילות תוכנות מנהלי התקנים ושירותי חלונות המופעלים בזמן עליית המערכת עבר למנהל המשימות. הלשונית Startup בכלי עודנה קיימת אך היא מפנה את המשתמש למנהל המשימות.

==גלריית השוואה בין גרסאות הכלי==
<gallery class="center">
Msconfig98-he.png|חלונות 98.
Msconfigme.png|חלונות מילניום. בגרסה זו הושמטו הלשוניות שקשורות לרכיבי DOS, ולשוניות חדשות התווספו.
Msconfigxp-he.PNG|חלונות XP. בגרסה זו נוספה לשונית להגדרת מנהל האתחול
Msconfig7-he.png|חלונות ויסטה, 7 ו-8. הכלי כעת נותן אפשרות להפעלה או ביטול של שירותי מערכת
</gallery>

== קישורים חיצוניים ==
* 
* 
* 
* 

== הערות שוליים ==

קטגוריה:רכיבי Windows
קטגוריה:תוכנות מערכת
Sysedit

Sysedit (מורץ מהקובץ SYSEDIT.EXE) הוא עורך טקסט / ASCII, לקובצי הגדרות ליבה, של מערכת ההפעלה Microsoft Windows, ובכללם הקבצים PROTOCOL.INI, WIN.INI, SYSTEM.INI, CONFIG.SYS, ו-AUTOEXEC.BAT.

קובץ ההרצה של התוכנית, נמצא בתיקיית המערכת של חלונות, הניתן לגישה על ידי הנתיב שבמשתנה ב-Microsoft Windows 3.x ו-Microsoft Windows 9x, או ב- ב-Windows NT.

Sysedit נכללה בהתקנת חלונות החל מגרסה 3.0 ומעלה, עד חלונות 98 SE, והפסיקה ב-Windows ME. בראשית זמן הפצת התוכנה Sysedit שימשה כדוגמה ליישום ממשק מרובה מסמכים (MDI). בזמן שמפעילים את התוכנה כל הקבצים שהוזכרו נפתחים במקביל בחלונות נפרדים. התוכנה עדיין משתמשת בגופן מהגרסאות הישנות של חלונות.

מערכות הפעלה אחרות מתוצרת מיקרוסופט המכילות את Sysedit, הם Windows XP, Windows Vista (חבילות שירות 2 ו-3), Windows Server 2008 ו-Windows 7 (רק בגרסת ה-32 ביט).

==ראו גם==
*MSConfig

==קישורים חיצוניים==
* 
* [http://aumha.org/a/msconfig.htm MSCONFIG ו-SYSEDIT]
* [http://www.computerhope.com/jargon/s/sysedit.htm Sysedit באתר ComputerHope]

==הערות שוליים==

קטגוריה:עורכי טקסט
קטגוריה:רכיבי Windows
סל מיחזור (מחשב)

סמל הקובץ:סל המיחזור
סל המיחזור (ידוע גם כאשפה בלינוקס, ובשמות נוספים במערכות מסוימות) הוא מקום אחסון זמני, לקבצים שנמחקו במנהל הקבצים על ידי המשתמש, אך עדיין לא הוסרו סופית ממערכת הקבצים. באופן מצוי סל מיחזור מופיע למשתמש כתיקיית קבצים מיוחדת המאפשרת למשתמש לצפות בקבצים שנמחקו, לבטל את מחיקת הקבצים שנעשתה בטעות, או למחוק אותם סופית.

בסל המיחזור נשמר המיקום המקורי של כל קובץ שנמחק. במערכות מסוימות הקבצים שבסל המיחזור חייבים להיות מוצאים ממנו כדי לאפשר שימוש חוזר בהם.

תוכנות, עשויות להעביר לסל המיחזור בעת מחיקת קובץ, ועשויות שלא להעביר. הדבר תלוי ברמת השילוב של התוכנה בסביבת שולחן העבודה והאפשרויות שלה. תוכניות רמה-נמוכה, על פי רוב עוקפות את פונקציית סל המיחזור ומוחקות את הקבצים מיד. תוכנה הכוללת שימוש במנהל קבצים, עשויה כן לשלוח ושלא לשלוח, קבצים אל סל המיחזור, או לתת למשתמש את האפשרות לבחור בין השניים.

==קישורים חיצוניים==
*[http://windows.microsoft.com/he-il/windows/recover-files-recycle-bin#1TC=windows-7 שחזור קבצים מסל המיחזור]
*[http://windows.microsoft.com/he-il/windows/show-hide-recycle-bin#1TC=windows-7 הצגה או הסתרה של סל המיחזור]
*[http://support.microsoft.com/kb/136517/EN-US/ Microsoft Knowledge Base article "How the Recycle Bin Stores Files"]

==הערות שוליים==

קטגוריה:תוכנה
קטגוריה:ממשקי משתמש במחשב
Chess Titans

Chess Titans הוא משחק מחשב של שחמט שפותח על ידי אוברון מדיה (Oberon Media) ונכלל ברוב גרסאות מערכות ההפעלה חלונות 7 וחלונות ויסטה. בחלונות 8 הוסר המשחק ממערכת ההפעלה.

המשחק הוצג לראשונה בחלונות ויסטה (build 5219), וגרסה ישנה יותר שלו, אשר הייתה ידועה בשם Chess, נכללה בחבילת הבידור של מיקרוסופט מס' 4.

המשחק נכתב כגרפיקת אנימציה, ועוצב בהתאמה למראה דמוי הזכוכית של ממשק המשתמש Windows Aero. במשחק נראה לוח שחמט, הניתן לסיבוב באופן תלת-ממדי, ומראה כלי השחמט ניתן לשינוי באמצעות ערכות נושא. הגרפיקה של המשחק הדגישה את היכולות הגרפיות של חלונות ויסטה.

המשחק מאפשר לשחק נגד המחשב, או נגד אדם נוסף.

==קישורים חיצוניים==
* 

==הערות שוליים==

קטגוריה:תוכנות שחמט
קטגוריה:משחקי Windows
קטגוריה:תוכנות Windows
קטגוריה:משחקי וידאו שפותחו בארצות הברית
Windows Installer

Windows Installer (בעבר היה ידוע כ-Microsoft Installer) הוא רכיב תוכנה, המשמש להתקנה, תחזוק, והסרה של תוכנות במערכות ההפעלה המודרניות של חלונות מבית מיקרוסופט. מידע ההתקנה ולפעמים הקבצים עצמם נארזים ב"חבילת התקנה" הבנויה באופן רופף על פי מסד נתונים יחסי כאחסון בתבנית COM, וידוע גם בתור "קובצי MSI" בשל סיומת ברירת המחדל שלהם. 

Windows Installer שונה באופן משמעותי מקודמתה Setup API. התכונות החדשות כוללות שלד תוכנת ממשק משתמש גרפי ומחולל אוטומטי של רצף הסרת תוכנה.
Windows Installer מהווה חלופה לתוכנות התקנה אחרות בנות קובץ הרצה נייד, כדוגמת InstallShield ו-NSIS.

מיקרוסופט מעודדת חברות צד שלישי להשתמש ב-Windows Installer כבסיס לשלדי תוכנות התקנה, כך שהם יוכלו להסתנכרן באופן מתאים עם תוכנות התקנה, ולשמור על אחידות מסד הנתונים הפנימי של המוצר המותקן. תכונות חשובות כמו "ביטול שינויים וניהול גרסאות" תלויות במסד נתונים פנימי אחיד, כדי לבצע באופן אמין פעולות.
==קישורים חיצוניים==

* [http://msdn.microsoft.com/en-us/library/cc185688%28VS.85%29.aspx Windows Installer ב MSDN]
* [http://blogs.msdn.com/windows_installer_team/ Windows Installer Team Blog ב MSDN]
* הורדה של [http://download.microsoft.com/download/7/c/4/7c426dfc-46e2-4ded-bab4-3b33600ad7d1/msi45sdk.msi Windows Installer 4.5 Software Development Kit] ל-XP וויסטה
* הורדה של [http://blogs.msdn.com/windows_installer_team/archive/2009/08/12/latest-sdk-for-windows-installer-5-0.aspx Windows Installer 5.0 Software Development Kit]
* [http://installsite.org InstallSite Software and Support for Setup Developers] - דף הבית
** [http://installsite.org/pages/en/msifaq/a/1001.htm#matrix טבלת תפוצת חבילות (עם קישורים)] מפורטת ביותר של Windows Installer על-פני כל מערכות ההפעלה של Microsoft
* [http://sourceforge.net/projects/mayadeploy/files/FAQ/ MSI frequently asked questions]

קטגוריה:רכיבי Windows
ארקדיוש מיליק

ארקדיוש קריסטיאן מיליק (בפולנית: Arkadiusz Krystian Milik; נולד ב-28 בפברואר 1994) הוא כדורגלן פולני המשחק ביובנטוס ובנבחרת פולין בעמדת החלוץ.

==קריירת מועדונים==
מיליק התחיל את הקריירה שלו במחלקת הנוער של רוזווי קטוביץ מהליגה השלישית, ובעונת שיחק בקבוצת המילואים של המועדון. ב-23 באוקטובר 2010, ערך את הופעת הבכורה בליגה והבקיע שני שערים בניצחון 0–4.

ב-1 ביולי 2011 מיליק חתם בגורניק זאבז'ה מליגת העל הפולנית תמורת חצי מיליון זלוטי. ב-31 ביולי מיליק ערך את הופעת הבכורה שלו בליגה בתיקו 1-1 נגד שלונסק ורוצלב.

ב-17 בדצמבר 2012, חתם בבאייר לברקוזן ל-5 שנים, תמורת כ-2.6 מיליון אירו.

ב-30 באוגוסט 2013, הושאל לאאוגסבורג עד לסיום העונה. במדי אאוגסבורג הבקיע 2 שערים ב-18 משחקים בהם שותף.

ב-15 במאי 2014, הושאל לאייאקס ההולנדית, עם אופציה לרכוש את כרטיס השחקן שלו בסיום העונה. ב-24 בספטמבר 2014, מיליק הבקיע 6 שערים ובישל 2 נוספים בניצחון 0–9 נגד ג'וש ווטרגראפסמר במסגרת הגביע, ונבחר לשחקן המצטיין.

ב-1 באפריל 2015 כרטיס השחקן שלו עבר רשמית לאייאקס.

ב-1 באוגוסט 2016 חתם מיליק בנאפולי האיטלקית. נראה היה שהפולני השתלב מהר כשכבש שבעה שערים בתשעה משחקים (שלושה בליגת באלופות), אך אז הוא נפצע במדי נבחרתו ונעדר למשך רוב העונה.

ב-21 בינואר 2021 הושאל לאולימפיק מרסיי ל-18 חודשים עם אופציה לרכישה.

==קריירה בינלאומית==
בצעירותו מיליק שיחק בנבחרת הנוער של פולין. ב-12 באוקטובר 2012, מיליק ערך את הופעת הבכורה שלו בנבחרת הבוגרת במשחק ידידות נגד . ב-14 בדצמבר 2012 הבקיע את השער הראשון שלו בנבחרת בניצחון 1–4 נגד . במסגרת קמפיין מוקדמות אליפות אירופה בכדורגל עד גיל 21 - 2015, מיליק הבקיע 9 שערים ב-8 משחקים והפך למבקיע המצטיין בקמפיין.

נכלל בסגל נבחרת פולין לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים פולנים
קטגוריה:חלוצי כדורגל פולנים
קטגוריה:כדורגלני גורניק זאבז'ה
קטגוריה:כדורגלני באייר לברקוזן
קטגוריה:כדורגלני אאוגסבורג
קטגוריה:כדורגלני אייאקס
קטגוריה:כדורגלני נאפולי
קטגוריה:כדורגלני אולימפיק מרסיי
קטגוריה:כדורגלני יובנטוס
קטגוריה:כדורגלני נבחרת פולין
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:ספורטאים פולנים בגרמניה
קטגוריה:ספורטאים זרים בהולנד
קטגוריה:ספורטאים פולנים באיטליה
קטגוריה:ספורטאים פולנים בצרפת
קטגוריה:פולנים שנולדו ב-1994
The Endless River

The Endless River (הנהר האינסופי) הוא אלבום האולפן ה-15 והאחרון של להקת הרוק המתקדם, פינק פלויד.
== הפקה ==
האלבום הופק על ידי דייוויד גילמור, מרטין גלובר, אנדי ג'קסון ופיל מנזנרה, ויצא ברחבי העולם ב-7 בנובמבר 2014 (תאריך יציאה בבריטניה: 10 בנובמבר 2014). האלבום נמכר כדיסק יחיד, תקליט ויניל כפול ובמארז מיוחד עם הטבות לרוכשים שלא נמצא בהוצאה הסטנדרטית של האלבום.

האלבום הוא הראשון מאז מותו של קלידן הלהקה ריצ'רד רייט שנפטר ב-2008. באלבום זה נכלל ניגונו של רייט בהקלטות שלפני מותו. זהו גם האלבום השלישי שנעשה תחת הנהגתו של דייוויד גילמור, לאחר עזיבתו של המנהיג הקודם, רוג'ר ווטרס שעזב ב-1985.

The Endless River הוא גם האלבום הראשון שיצא תחת חברת פרלופון ווורנר מיוזיק גרופ, בעקבות רכישתה של EMI על ידי חברת יוניברסל מיוזיק גרופ ב-2012, הובילה למעבר לפרלופון שנרכשה על ידי וורנר מיוזיק גרופ.

האלבום שנחשב כשירת הברבור של רייט, מכיל ברובו מוזיקת אמביינט אינסטרומנטלית. החומר מבוסס על 20 שעות של חומר מוקלט שלא יצא לאור שנכתב, הוקלט והופק יחד עם רייט במהלך ההקלטות לאלבום הקודם של הלהקה, The Division Bell ב-1993 (שם האלבום נלקח מהמילים האחרונות שבשיר "High Hopes" מאותו אלבום). העבודה על האלבום הסתיימה באולפן הצף של גילמור, אסטוריה, בין 2013 ל-2014.

מידע על האלבום הודלף באינטרנט לאחר שפינק פלויד הודיעו על כך בהודעה רשמית. בקרב המעריצים נרשמה התלהבות ותגובות חיוביות לגבי האלבום, אולם חלק מהמעריצים הביעו בוז בשל היעדרותו של ווטרס מהפרויקט.

הלהקה ופרלופון קידמו את האלבום באמצעות פרסומות בטלוויזיה ושלטי חוצות כשעטיפת האלבום מוצבת בערים כמו לונדון, ניו יורק, פריז, ברלין ומילאנו.

עטיפת האלבום נעשתה על ידי אחמד אמד אלדין עם עיצוב על ידי Stylorouge. אוברי פאוואל התגייס בתור המנהל האמנותי של העטיפה.

למרות שהאלבום ברובו אינסטרומנטלי, השיר האחרון שבו "Louder than Words", הוא היחיד שמושר ונכתב על ידי גילמור עם אשתו, פולי סמסון. השיר יצא לאינטרנט כסינגל ומשודר ברדיו ברחבי העולם.

== רצועות ==

==קרדיט==
===פינק פלויד===
*דייוויד גילמור - גיטרות, זמר, קלידים, גיטרת בס
*ניק מייסון - תופים, כלי הקשה
*ריצ'רד רייט - אורגן האמונד, פסנתר, קלידים, סינתסייזר

===נגנים אורחים===
*גיא פראט - גיטרת בס
*בוב אזרין - בס
*ג'ון קארין - קלידים
*דיימון אידינס - קלידים
*גלעד עצמון - סקסופון (טנור), קלרינט
*שנטל לברטון - ויולה
*ויקטוריה לייון - כינור
*הלן נש - צ'לו
*הונור ווטסון - כינור
*דורגה מקברום - זמרת ליווי
*לואיס מארשל - זמרת ליווי
*שרה בראון - זמרת ליווי
*סטיבן הוקינג - דיבור

===הפקה===
*דייוויד גילמור, מרטין גלובר, אנדי ג'קסון, פיל מנזרנה - מפיקים
*אנדי ג'קסון ודיימון אינדיס - הנדסת קול

===עיצוב אמנותי===
*אוברי פאוול - מנהל אמנותי
*Stylorouge - עיצוב
*אחמד אמד אלדין - עטיפת אלבום

==קישורים חיצוניים==

* 
* 
* 
*
*
*
*

קטגוריה:אלבומי 2014
קטגוריה:אלבומי פינק פלויד
קטגוריה:אלבומים באנגלית
קטגוריה:אלבומים שהתפרסמו לאחר מות מבצעיהם
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי פלטינה בברזיל
קטגוריה:אלבומי חברת פרלופון
קטגוריה:אלבומי חברת קולומביה רקורדס
אצטדיון טופיק בחראמוב

אצטדיון טופיק בחראמוב הוא אצטדיון כדורגל בעיר באקו שבאזרבייג'ן, המכיל 31,200 מקומות ישיבה. האצטדיון משמש את מועדון הכדורגל קרבאך. כמו כן, עד לחניכתו של האצטדיון הלאומי של באקו, אירח האצטדיון את רוב משחקיה של נבחרת אזרבייג'ן.

==היסטוריה==
אבן היסוד לאצטדיון הונחה בשנת 1939, אך הבנייה התעכבה בגלל מלחמת העולם השנייה והסתיימה רק בשנת 1951. תחילה נקרא האצטדיון על שמו של מנהיג ברית המועצות יוסיף סטלין, ובשנת 1956 נקרא על שמו של ולדימיר לנין. בשנת 1993, נפטר שופט הכדורגל האגדי טופיק בחראמוב ולכן החליטה ההתאחדות לכדורגל באזרבייג'ן לקרוא את האצטדיון על שמו.

בנוסף לנבחרת אזרבייג'ן ולקרבאך, האצטדיון מארח מדי שנה את גמר הגביע האזרי ואת הקבוצות בליגה אשר משתתפות במסגרות אירופיות.

במשחקים האירופיים שנערכו בשנת 2015, אירח האצטדיון את תחרויות הקשתות.

==קישורים חיצוניים==

טופיק בחרמוב
קטגוריה:באקו: ספורט
קטגוריה:באקו: מבנים
טופיק בחרמוב
חנרל פיקו

חנרל פיקו (בספרדית: General Pico) היא עיר בפרובינציית לה פמפה בארגנטינה. העיר נמצאת במרחק של 125 קילומטרים מסנטה רוסה, בירת הפרובינציה, ובמרחק של 571 קילומטרים מבואנוס איירס, בירת ארגנטינה.

==היסטוריה==
חנרל פיקו נוסדה ב-11 בנובמבר 1905 על ידי אדוארדו דה צ'פאאורואוחה (Eduardo de Chapeaurouge). משמעות השם היא "גנרל פיקו". העיר נקראה כך כהוקרה לגנרל גוסטבו אדוארדו פיקו, שהיה מושל לה פמפה בסוף המאה ה-19 (כשעוד הייתה טריטוריה פדרלית).

== אקלים ==
האקלים בעיר מוגדר כאקלים סובטרופי גשום (Cwa לפי שיטת קפן). בחודשים החמים הטמפרטורות עלולות לעלות מעל ל־40 מעלות צלזיוס, ובחודשים הקרים הן עלולות לרדת אל מתחת ל־10- מעלות צלזיוס. בשנה ממוצעת יורדים כ־885 מילימטרים של משקעים.

==כלכלה==
הכלכלה המקומית מסתמכת בעיקר על תעשייה וחקלאות, הכוללת גידול סויה, חיטה, חמניות, תירס, שיבולת-שועל, שיפון, שעורה, דורה ואלפלפה.

==תחבורה==
את העיר משרת נמל התעופה חנרל פיקו, הנמצא במרחק של 5 קילומטרים מערבית למרכז העיר.

==קישורים חיצוניים==

* 

== הערות שוליים ==

קטגוריה:לה פמפה: ערים
קטגוריה:יישובים שהוקמו ב-1905
הגאולה

הגאולה (The Salvation) הוא מערבון דני מ-2014, בבימויו של כריסטיאן לברינג ובכיכובם של מאדס מיקלסן, ג'פרי דין מורגן ואווה גרין.

==עלילה==
הסרט מתרחש ב-1871 במערב ארצות הברית. ג'ון הוא חייל דני בדימוס שהיגר יחד עם אחיו לארצות הברית בתום מלחמת פרוסיה-דנמרק ונהייה לחוואי בעיירה בלאק קריק. הוא נפגש בתחנת הרכבת עם רעייתו ובנו הקטן אותם לא ראה מזה שבע שנים. במהלך הנסיעה בכרכרה לחווה, משליכים צמד שיכורים אלימים את ג'ון מהכרכרה הנוסעת, רוצחים את בנו ואונסים ורוצחים את רעייתו. ג'ון עוקב אחר מסלול הכרכרה והורג את שני הפושעים.

מתברר כי העיירה נשלטת על ידי כנופיית פושעים אלימה בהנהגתו של סדיסט בשם דאלרו, הכנופיה משמשת כשכירי חרב לאיל קרקעות המעוניין בנפט הטמון בשטחי החוואים. אחד מהפושעים שג'ון הרג היה אחיו של דאלרו ובתגובה הוא מצווה על אנשי העיירה לתפוס את המבצע, תוך שהוא הורג ומאיים על בני המקום. ג'ון נתפס ונקשר לעמוד, כספו נבזז ממנו על ידי הקברן המקומי שהוא גם ראש העיר. הוא ניצל על ידי אחיו, אך הכנופיה מצליחה לתפוס ולהרוג את האח.

ג'ון יוצא במסע נקמה, כשהוא נעזר בנער מקומי שסבתו נרצחה על ידי דאלרו. כמו כן הוא זוכה לסיוע לא צפוי ממדליין, אשתו של הפושע שהרג, שסובלת בעצמה מהתעללות הכנופיה.

==דמויות שחקנים==
{| class="wikitable"
|-
! width="15%"| הדמות בסרט
! width="10%"| שחקן/ית
! תיאור
|-
| ג'ון
| מאדס מיקלסן
| חייל לשעבר וחוואי שהיגר לארצות הברית מדנמרק
|-
| מדליין
| אווה גרין
| אשתו של פושע ואחיו של מנהיג הכנופיה שחוסל על ידי ג'ון, בעבר הוחזקה על ידי אינדיאנים ולשונה נכרתה, היא סובלת מהתעללות משאר חברי הכנופיה ומנסה להימלט מהם
|-
| דאלרו
| ג'פרי דין מורגן
| המנהיג הסדיסטי של כנופיית הפושעים
|-
| הקורסיקאי
| אריק קנטונה
| ממנהיגי הכנופיה
|-
| פטר
| מייקל פרסברנדט
| אחיו של ג'ון
|-
| נייתן קין
| ג'ונתן פרייס
| ראש העיר והקברן המקומי
|-
|-
| מליק
| דאגלס הנשל
| השריף הנרפה של העיירה
|-
| מארי
| ננה אולנד (הזמרת או לנד)
| רעייתו של ג'ון
|-
|}

==הפקת הסרט==
צילומי הסרט נעשו במהלך 2013 ביוהנסבורג שבדרום אפריקה.

==קישורים חיצוניים==
* 

* [http://www.haifaff.co.il/Movie%20Info.php?id=7836 הגאולה] באתר פסטיבל הסרטים חיפה
* [http://www.hollywoodreporter.com/review/salvation-cannes-review-704851 'The Salvation': Cannes Review], ביקורת באתר hollywoodreporter
קטגוריה:מערבונים
קטגוריה:סרטי 2014
קטגוריה:סרטים דניים
לייקווד (קולורדו)

לייקווד (אנגלית: Lakewood) היא עיר במדינת קולורדו שבארצות הברית. לייקווד היא העיר החמישית בגודלה מבחינת אוכלוסייה בקולורדו. על פי נתוני לשכת מפקד האוכלוסין של ארצות הברית, אוכלוסיית לייקווד מנתה 142,980 תושבים (נכון ל-2010). לייקווד נמצאת מערבית מבירת קולורדו, דנוור.

==היסטוריה==
לפני שעברה קורפורציה בשנת 1969, לייקווד הייתה קהילה ללא משטרה עירונית ולכן הייתה הקהילה תחת משטרת מחוז ג'פרסון, ברחובות מסוימים לא הייתה תאורה וחלקם היו ללא מדרכות כלל. העיר לייקווד נוסדה בשנת 1969. בזמן היווסדות העיר כבר התגוררו באזור 90,000 תושבים.

התפתחות הקהילה בשם לייקווד החלה בשנת 1889 על ידי וויליאם לאבלנד וצ'ארלס וולש שקידמו את הפרויקט לבניית מגורים מערבית מדנוור במזרח מחוז ג'פרסון.

==דמוגרפיה==
על פי מפקד האוכלוסין של ארצות הברית, נכון לשנת 2000 היו בעיר 144,126 תושבים, 60,531 משקי בית ו-36,500 משפחות. צפיפות אוכלוסייה הייתה 1,338 נפש לקמ"ר. היו בעיר 62,422 יחידות דיור בצפיפות ממוצעת של 579.5 דירות לקמ"ר. 87.15% מהתושבים הם לבנים, 1.48% אפרו-אמריקאים, 1.11% אינדיאנים, 2.72% אסיאתים, 4.88% מגזע אחר ו-2.58% משני גזעים או יותר.

ההכנסה החציונית למשק בית בעיר הייתה $48,109 וההכנסה החציונית למשפחה הייתה $57,171. ההכנסה החציונית לגברים הייתה $39,800 לעומת $31,128 לנשים. ההכנסה לנפש הייתה $25,575. בערך 4.8% מהמשפחות ו-7.1% מהאוכלוסייה היו מתחת לקו העוני, מהם 9.5% מתחת לגיל 18 ו-4.7% מגיל 65 ומעלה.

== גאוגרפיה ==
העיר משתרעת על שטח של כ-110 קילומטרים רבועים, מתוכם 107.7 קמ"ר שטחים יבשתיים ו-2.3 קמ"ר שטחי מים. העיר נמצאת 1,682 מטרים מעל פני הים.

== כלכלה ==
===מרכזי התעסוקה הגדולים===
על פי הדו"ח הפיננסי שנתי מקיף של העיר משנת 2011, המעסיקים הגדולים ביותר בעיר היו:

{| class="wikitable"
|-
! # !! מעסיק !! מועסקים
|-
| 1 || Denver Federal Center || 8,000
|-
| 2 || Jefferson County Public Schools || 2,734
|-
| 3 || Terumo || 1,624
|-
| 4 || St. Anthony Hospital || 1,600
|-
| 5 || City of Lakewood || 893
|-
| 6 || HomeAdvisor || 884
|-
| 7 || 1stBank || 723
|-
| 8 || The Integer Group || 629
|-
| 9 || Red Rocks Community College || 400
|-
| 10 || West Metro Fire Protection District || 393
|}

==תושבים נודעים מלייקווד==
תושבים נודעים בולטים אשר נולדו או גדלו בלייקווד כוללים את:

* כריס ברודריק (נולד ב-1970), גיטריסט להקת מגאדת'.
* דילן קלבולד (נולד ב-1981), לקח חלק בביצוע הטבח בתיכון קולומביין ב-1999.

==ערים תאומות==
* 
* 
* 
* 

==קישורים חיצוניים==

* 
* [http://www.ci.lakewood.co.us/ אתר האינטרנט של לייקווד]

==הערות שוליים==

קטגוריה:קולורדו: ערים
קטגוריה:יישובים שהוקמו ב-1889
עיט כתר אפריקני

עיט כתר (שם מדעי: Stephanoaetus coronatus) הוא מין עוף דורס גדול וחזק מהקבוצה עיטים טרופיים, החי ביערות וסוואנות באפריקה המשוונית. הוא העיט האפריקני השני בגודלו אחרי העיט הלוחם והוא משתדל לא להתעמת עם הראשון. מין זה הוא היחיד החי כיום מהסוג עיט כתר, לאחר הכחדתו של המין עיט כתר מלגשי מהאי מדגסקר, אשר היה מעט גדול יותר.

מצב השימור של עיט כתר זה מוגדר "קרוב לסיכון", בעיקר עקב כריתת יערות.

==מאפיינים==
אורך העיט 80–99 ס"מ. מוטת כנפיים מגיעה ל-1.5–1.8 מטר, אם כי נמצאו פריטים עם מוטת כנפיים מעל 2 מטר. המשקל: 2.55–4.7 ק"ג, כשהנקבות גדולות ב־10%–15% מהזכרים.

מזונו כולל בעיקר קופים קטנים ובינוניים כמו הגנון והקולובוס ואף בבונים ומנדרילים וגם צביונים, איילוני מים, שפניים, ארנביים, עזים, ומכרסמים. הוא מספיק חזק לצוד תן או צבי צעיר. יונקים מהווים 90% מתזונתו ומושלמים בעופות וזוחלים קטנים.

העיט חי ביערות טרופיים וגם בערבות עם שיחים באפריקה שמדרום לסהרה במדינות: אתיופיה, אוגנדה, קניה, טנזניה, סנגל, גמביה, סיירה לאון, קמרון, קונגו, אנגולה ודרום אפריקה.

===העיט והאדם===
עיט זה איננו חושש מהאדם והוא מבין הדורסים הבודדים שניסו לצוד ולטרוף אנשים, לרוב ילדים. בתקרית אחת עיט ניסה לחטוף ילד בן 7, תפס אותו בגרונו וחזהו ופצע אותו קשה אך נהרג מאישה שנשאה מעדר. ממצאים בקן עיט כתר גילו גולגולת של ילד ובמקרה אחר ילדה שנעדרה נמצאה על ענף גבוה, כשזרועה נכרתה, כנראה מפעילות העיטים. ממצאים ארכאולוגיים מדרום אפריקה מתעדים ילד של אוסטרלופיתקוס אפריקנוס המכונה ילד טאונג מכיל עדויות לקטל בידי עיט גדול כמו עיט כתר.

עם זאת רוב הטרף שלו מורכב מיונקים אחרים קטנים יותר. מרבית המתקפות המתועדות של העיט נגרמים מפלישה לשטח הקן והקרבה לגוזלים, אז העיט יצלול וינחית מכות חמורות באמצעות טפריו.

==גלריה==
<gallery perrow=7 widths=150 heights=150>
תמונה:Crowned Eagle (Stephanoaetus coronatus) with prey ... (29591438981).jpg
תמונה:Crownedeagle.jpg
תמונה:African Crowned Eagle 2.JPG
תמונה:Crowned Eagle (Stephanoaetus coronatus), at Ndumo Nature Reserve, KwaZulu-Natal, South Africa (28947411865).jpg
תמונה:Crowned Eagle (Stephanoaetus coronatus), at Ndumo Nature Reserve, KwaZulu-Natal, South Africa (28842534662).jpg
</gallery>

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:עיטים
קטגוריה:עופות הסוואנה האפריקנית
קטגוריה:עופות יערות הגשם האפריקאים
קטגוריה:גינאה: עופות
קטגוריה:ניגריה: עופות
קטגוריה:סיירה לאון: עופות
קטגוריה:סנגל: עופות
קטגוריה:הרפובליקה הדמוקרטית של קונגו: עופות
קטגוריה:בעלי חיים שתוארו ב-1766
איי הודו המערבית הבריטיים

איי הודו המערבית הבריטיים (באנגלית: British West Indies) היה שמן של הקולוניות באיי הים הקריבי ובחופיו ביבשת שהשתייכו לאימפריה הבריטית. ב-1912 כללו איי הודו המערבית הבריטיים שמונה קולוניות: איי בהאמה, ברבדוס, גיאנה הבריטית, הונדורס הבריטית, ג'מייקה (עם מושבות החסות שלה איי טרקס וקייקוס ואיי קיימן), טרינידד וטובגו, איי וינדוורד ואיי ליוורד הבריטיים.

בין השנים 1958–1962 אוגדו כל האיים (מלבד איי הבתולה הבריטיים, איי בהאמה, הונדורס הבריטית וגיאנה הבריטית) בפדרציה של איי הודו המערבית. המחשבה הייתה, כי הפדרציה תהפוך לימים למדינה אחת עצמאית, אך בשל סמכויותיה המוגבלות, העדר תמיכה ציבורית ובעיות מעשיות רבות היא פורקה בסופו של דבר.

מרבית הטריטוריות, לרבות כל הגדולות שבהן, הן כיום מדינות עצמאיות נפרדות החברות בארגונים בינלאומיים שונים כגון האומות המאוחדות, ארגון מדינות אמריקה, איגוד מדינות הים הקריבי, ארגון הסחר העולמי, הקהילייה הקריבית, חבר העמים הבריטי, הבנק הקריבי לפיתוח ועוד. היתר הן טריטוריות בריטיות שמעבר לים.

==קישורים חיצוניים==

==הערות שוליים==

קטגוריה:הים הקריבי
קטגוריה:מושבות האימפריה הבריטית באמריקה הצפונית
קטגוריה:הקריביים: ישויות פוליטיות לשעבר
אוברה (עיר)

אוברה (בספרדית: Oberá) היא עיר בפרובינציית מיסיונס בארגנטינה. אוברה נמצאת במרחק של 95 קילומטרים מפוסאדאס, בירת הפרובינציה, ובמרחק של 1,040 קילומטרים מבואנוס איירס, בירת ארגנטינה.

==היסטוריה==
החל מתחילת המאה ה-20 היו ניסיונות של מהגרים אירופאים בעידוד הממשלה ליישב את האזור. הניסיון המוצלח הראשון היה של קבוצת שוודים ב-1913. בשנים שלאחר מכן התיישבו באזור מהגרים מעשרות מדינות שונות.

ב-1927 הוחלט לאחד את ההתיישבויות לעיירה אחת. לאחר שהמהגרים מהקבוצות השונות והארגנטינאים המקומיים רצו לקרוא לעיירה בשמות שונים, נמצאה פשרה לפיה השם יהיה אוברה, שמו של צ'יף מפורסם של אנשי גוארני באזור.

==חינוך==
בעיר נמצאות פקולטות של מספר אוניברסיטאות, כמו האוניברסיטה הלאומית של מיסיונס.

==תרבות==
פסטיבל המהגרים הלאומי באוברה ב-2014
הודות לגיוון במוצאיהם של תושבי העיר, בכל שנה בחודש ספטמבר נערך באוברה פסטיבל המהגרים הלאומי. הפסטיבל נועד כדי להציג את מגוון התרבויות של המהגרים בארגנטינה בכלל ובאוברה בפרט. הפסטיבל נערך בפארק האומות (Parque de las Naciones) בעיר, שנועד גם הוא כדי להנציח את המגוון באוברה וקיימים בו בתים המייצגים כל קבוצת מהגרים. בפסטיבל קבוצות ממוצאים אתניים שונים מציגות בו כל אחת את המנהגים והמסורות שלה.

==תחבורה==
אוברה נמצאת במסלולם של הכבישים הלאומיים 14, המקשר בין פרובינציית מיסיונס ופרובינציית אנטרה ריוס, ו-103, החוצה את פרובינציית מיסיונס ממזרח למערב.

==קישורים חיצוניים==

* 

קטגוריה:מיסיונס: ערים
קטגוריה:יישובים שהוקמו ב-1927
נאהבים

נאהבים (באנגלית: The Lovers) היא נובלת מדע בדיוני מאת פיליפ חוזה פארמר, שיצאה לאור בשנת 1952. סיפור זה הוא סיפורו הראשון של פארמר שהתפרסם ועליו זכה בפרס הוגו. הספר הוא מסוגת מפגש ראשון המתרחש על כוכב הבית של חוצנים.

== עלילה ==
===רקע היסטורי===
הרקע ההיסטורי לעלילה הוא מלחמה אפוקליפטית שהתרחשה בעבר בין תושבי כדור הארץ לבין מתיישבים על המאדים. במהלך מלחמה זו הושמדו רוב תושבי כדור הארץ באמצעות נשק ביולוגי, ולאחר מכן רוב תושבי המאדים. על פני כדור הארץ נותרו מספר קטן מאוד של ניצולים, למעט מספר אזורים חריגים שלא נפגעו כלל ומהם התפתחה האנושות מחדש: איי הוואי, איסלנד וישראל. המדינות שלא נפגעו השתלטו על שטחי כדור הארץ ויצרו מערך כוחות חדש, הכולל שני מוקדי כוח ראשיים: ברית הייג'אק והרפובליקות הישראליות.

===הרקע לעלילה===
העלילה מתרחשת בקרב אנשי ברית הייג'אק. מדינת הייג'אק היא מדינה דתית טוטליטרית המפעילה על אזרחיה שיטות של דיכוי ושליטה המוכרות מההיסטוריה של גרמניה הנאצית וברית המועצות, כאשר האידאולוגיה המצדיקה את מערך השלטון היא דת שפותחה על ידי נביא בשם סיגמן, דת שנועדה מלכתחילה להשיג שליטה בתושבי המדינה על ידי הצדקת שלטון טרור והצגת כל מתנגד אפשרי כחוטא. המדינה שולטת לחלוטין בחיי אזרחיה – מחינוכם כילדים והתנייתם לשיטות המדינה, בחירת מקצוע עבורם, בחירת בן/בת זוג וכן הלאה.

עלילת הספר עוסקת בחבר במשלחת לכוכב לכת דמוי ארץ שהתגלה במרחק 40 שנות אור. משימת המשלחת היא מחקר ביולוגי שיאפשר פיתוח נשק להשמדת כל תושבי הכוכב על מנת לאכלסו על ידי אזרחים מברית הייג'אק.
הפלנטה, המכונה כמועוץ, היא פלנטה בה עיקר בעלי החיים התפתחו מחרקים, בהם מספר גזעים תבוניים. יחד עם זאת, התקיימו בעבר הרחוק על הפלנטה יונקים דמויי אדם, ומחקרם מהווה את הכיסוי לפעילות האמיתית של המשלחת.
 
== דמויות ==
=== גזעים ===
*בני אדם - במובנו המוכר.
*חפשפושים - חייזרים חרקים. זהו גזע תבוני לחלוטין, אך ברמת התפתחות טכנולוגית נמוכה יחסית – רמה המזכירה את סוף המחצית הראשונה של המאה ה-20. החפשפושים עולים על בני אדם ביכולתם לקרוא שפת גוף ואף במידה מסוימת לזהות מצבי רוח וכוונות נסתרות כתוצאה מרגישות רבה לריחות ופרומונים.
*לאליתה – חייזרים מפריקי רגל מדומים. זהו מין טפילי לדמויי האדם אשר שרד על הפלנטה על אף שדמויי האדם נכחדו. זהו גזע תבוני בעל אינטליגנציה גבוהה, המורכב מנקבות בלבד. בנות הגזע עשויות בתנאים מסוימים לחיות זמן רב מאוד – מאות ואף אלפי שנים.
בנוסף, מאוכלסת הפלנטה בצורות חיים רבות נוספות, רובן חרקים.

=== דמויות ראשיות ===
*האל יארו – הפרוטגוניסט. יארו הוא תושב ברית הייג'אק שמקצועו מכיל אלמנט של התמחות כללית. כתוצאה מכך הוא נחשף למידע רב ומגוון – הרבה מעל למה שהמשטר מרשה לאזרחים רגילים. עובדה זו ונטייתו הטבעית גורמות לו למתח פנימי רב ואי יכולת להסתדר עם התכתיבים של המדינה. יארו מצורף למשלחת בשל העובדה כי חברי המשלחת לא ישובו לכדור הארץ, תוצאה של המסע במהירות האור, דבר שהופך אותו כטיפוס "גבולי" לאזרח שהמדינה מעדיפה לוותר עליו.
*פורנסן – ה"גאפט" של יארו – משגיח תקינות דתי/פוליטי. 
*פובו – חפשפוש. במקצועו הוא מעין פסיכולוג, ממונה מטעם החפשפושים על תרגום בין השפות.
*ז'אנט - לאליתה הסוחפת את האל יארו לרומן אסור.

== תרגום לעברית ==
הספר תורגם לעברית על ידי המתרגם אריאל כהן, וראה אור בהוצאת זמורה-ביתן-מודן, תל אביב 1979.

קטגוריה:ספרי מדע בדיוני
קטגוריה:יצירות זוכות פרס הוגו
קטגוריה:ספרי 1952
קטגוריה:ספרי זמורה ביתן
קטגוריה:ספרי הוצאת מודן
קטגוריה:ספרי מדע בדיוני: מפגש ראשון
גילפי סיגורדסון

גילפי ת'ור סיגורדסון (באיסלנדית: Gylfi Þór Sigurðsson; נולד ב-8 בספטמבר 1989) הוא כדורגלן איסלנדי המשחק בעמדת הקשר מרכזי.

==קריירת מועדונים==
סיגורדסון התחיל את הקריירה שלו בהפנרפיירדיר לאחר מכן עבר לבריידאבליק, וב-1 באוקטובר 2005 הצטרף לאקדמיה של רדינג. הוא שיחק שלוש שנים בקבוצת הנוער והמילואים. הוא ערך את הופעת הבכורה שלו במועדון במשחק במסגרת גביע הפוטבול ליג נגד לוטון טאון. במהלך העונה הוא הושאל לשרוסברי טאון לחודש אחד על מנת לצבור דקות משחק, במדיה ערך 6 הופעות והבקיע שער אחת. בפברואר , סיגורדסון הושאל לקרו אלכסנדרה הוא ערך את הופעת הבכורה שלו בניצחון 0-4 נגד ברייטון בו גם הבקיע את שער הבכורה שלו, בסיום העונה ירד עם המועדון ליגה. בקיץ חזר לרדינג. ב-11 באוגוסט 2009 הבקיע את שער הבכורה שלו ברדינג נגד ברייטון במסגרת גביע הפוטבול ליג. ב-19 בספטמבר 2009 הוא הבקיע את שער הליגה הראשונה שלו בהפסד 3-2 לפיטרבורו יונייטד. את עונת הוא סיים עם 21 שערים ב-44 משחקים בכל המסגרות. במאי חתם לשלוש שנים נוספות במועדון.

את עונת הוא התחיל ברדינג, ולקראת סיום חלון העברות חתם בהופנהיים. ב-10 בספטמבר 2010 הוא ערך את הופעת הבכורה שלו בניצחון 0-2 נגד שאלקה 04. שבוע לאחר מכן, הוא הבקיע את השער הראשון שלו בהופנהיים בתיקו 2-2 נגד קייזרסלאוטרן. ב-25 במאי 2011, סיגורדסון נבחר לשחקן העונה על ידי אוהדי הקבוצה.

ב-1 בינואר 2012 סיגורדסון הושאל לסוונסי סיטי עד לסיום העונה. הוא ערך את הופעת הבכורה שלו בסוונסי ב-15 בינואר, בניצחון 2-3 נגד ארסנל. ב-4 בפברואר סיגורדסון הבקיע את השער הראשון שלו במועדון בניצחון 1-2 נגד וסט ברומיץ' אלביון. ב-3 במרץ, הוא הבקיע צמד בניצחון 0-2 נגד ויגאן אתלטיק. באותו חודש הוא זכה בתואר שחקן החודש בפרמייר ליג והפך לאיסלנדי הראשון שזוכה בתואר. ב-28 במאי, סוונסי הציע 6.8 מיליון פאונד להופנהיים תמורת כרטיס השחקן שלו, אך המהלך לא יצא לפועל.

ב-4 ביולי 2012, הוא חתם בטוטנהאם הוטספר תמורת 8.8 מיליון פאונד. ב-26 בספטמבר 2012, סיגורדסון הבקיע את שער הבכורה שלו במועדון במסגרת הסיבוב השלישי של גביע הפוטבול ליג בניצחון 0-3 נגד קרלייל יונייטד. ב-14 בספטמבר 2013 הוא הבקיע צמד בניצחון 0-2 נגד נוריץ' סיטי.

ביולי סיגורדסון חזר לסוונסי סיטי במסגרת עסקת העברתו של בן דייוויס שעשה את הדרך ההפוכה. 

ב-16 באוגוסט 2017 חתם באברטון לחמש שנים תמורת 40 מיליון פאונד ועוד 5 מיליון פאונד בתוספות.

ביוני 2022 עזב את אברטון לאחר שחוזהו הסתיים.

==קריירה בינלאומית==
בצעירותו שיחק סיגורדסון בנבחרת הצעירה של איסלנד, איתה השתתף באליפות אירופה בכדורגל עד גיל 21 - 2009. במאי , סיגורדסון ערך את הופעת הבכורה שלו בנבחרת הבוגרת בניצחון 0-4 נגד כאשר הוא בישל את השער השני במשחק. ב-7 באוקטובר 2011 הבקיע את שער הבכורה שלו בנבחרת בהפסד 5-3 נגד במסגרת מוקדמות יורו 2012. ב-13 באוקטובר 2014, הוא הבקיע צמד בניצחון המפתיע של נבחרתו 0-2 נגד במסגרת מוקדמות יורו 2016.

==קישורים חיצוניים==

==הערות שוליים==

קטגוריה:קשרי כדורגל איסלנדים
קטגוריה:כדורגלני רדינג
קטגוריה:כדורגלני קרו אלכסנדרה
קטגוריה:כדורגלני הופנהיים
קטגוריה:כדורגלני סוונסי סיטי
קטגוריה:כדורגלני טוטנהאם הוטספר
קטגוריה:כדורגלני אברטון
קטגוריה:כדורגלני נבחרת איסלנד
קטגוריה:כדורגלנים איסלנדים
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:איסלנדים שנולדו ב-1989
Symptom of the Universe

Symptom of the Universe (סימפטום היקום) הוא שיר של להקת ההבי מטאל הבריטית, בלאק סבאת'. השיר מופיע באלבום הלהקה משנת 1975, Sabotage.

==סקירה==
"Symptom of the Universe" הוא בעיקר פרי הלחנתו של גיטריסט הלהקה, טוני איומי, ומילותיו נכתבו על ידי גיזר באטלר. החלק האחרון של השיר שונה מאוד משאר השיר. חלק זה נוצר בג'אם באולפן באופן ספונטני (לפי איומי) והוחלט לשלבו בשיר.

ביצועים של הופעות חיות לשיר זה נמצאים באלבומים Past Lives, Cross Purposes Live ו-Live... Gathered in their Masses, ביצוע נוסף מופיע גם בסרט ההופעה שצולם בסיבוב ההופעות לקידום האלבום, .

ביצוע לשיר זה מופיע גם כשיר הפתיחה באלבום ההופעה של סולן הלהקה אוזי אוסבורן, Speak of the Devil משנת 1982.

השיר מתנגן במשחקי הווידאו Skate 2 ו-Brütal Legend.

==סגנון מוזיקלי==
"Symptom of the Universe" הוא הדוגמה הראשונה והמובהקת לז'אנר הת'ראש מטאל, ז'אנר שנוצר בשנות ה-80. נאמר גם כי השיר הוא שיר הפרוגרסיב מטאל הראשון אי פעם, רוב הזמן בגלל השינויים במצב רוח ובשינויי מקצבים. טוני איומי אמר על השיר: "זה מתחיל קצת אקוסטי. לאחר מכן זה מגיע לדברים הקצביים, כדי לתת לו את הדינמיקה הזו, כולל הג'אם בסוף".

==גרסאות כיסוי==
* ספולטורה: Nativity in Black
* Helmet: The Jerky Boys: The Movie OST 
* The Melvins: split 7" Album with Mudhoney
* Stone: Stoneage 2.0
* Comes With the Fall: Live Underground 2002
* Orange Goblin: שוחרר בדיסק מחווה לבלאק סבאת' על ידי מגזין Metal Hammer.

==ביצוע==
*אוזי אוסבורן - זמר
*טוני איומי - גיטרות
*גיזר באטלר - גיטרת בס
*ביל וורד - תופים

==קישורים חיצוניים==

==הערות שוליים==

קטגוריה:שירי 1975
קטגוריה:בלאק סבאת'
קטגוריה:שירי מטאל
מחוזות הוואי

במדינת הוואי שבארצות הברית ישנם 5<ref></ref> מחוזות.

הגדול שבמחוזות הוואי הוא מחוז הוואי (10,432 קמ"ר), הקטן שבהם הוא מחוז קאלאוואו (13 קמ"ר), והמאוכלס שבהם הוא העיר והמחוז של הונולולו (כ-953,207 תושבים נכון ל-2010).

==רשימת המחוזות==
מפת צפיפות אוכלוסין של הוואי עם חלוקה למחוזות. מעודכן על סמך נתוני מפקד האוכלוסין של 2007
הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.

{| class="wikitable sortable"
|-
! מחוז
! שם בשפת המקור
! מושב המחוז
! שנת הקמתהמחוז
! data-sort-type="number" | אוכלוסייה נכון לשנת 2020
! data-sort-type="number" | שטח(קמ"ר)
|-
| העיר והמחוז של הונולולו||City and County of Honolulu||הונולולו||1905||1,016,508||1,546
|-
| מחוז הוואי||Hawaii County||הילו||1905|| 200,629||10,432
|-
| מחוז מאווי||Maui County||וויילוקו||1905|| 164,754 ||2,901
|-
| מחוז קאואיי||Kauaʻi County||ליהו||1905|| 73,298 ||1,611
|-
| מחוז קאלאוואו||Kalawao County|| ||1905|| 82 ||13
|}

== קישורים חיצוניים ==

* אתר [https://www.gohawaii.com/ gohawaii]
* [https://www.britannica.com/place/Hawaii-state הוואי] באתר אנציקלופדיה בריטניקה

== הערות שוליים ==

*
קטגוריה:הוואי
הוואי
יהוצדק הכהן

יְהוֹצָדָק הוא דמות מקראית שהיה כהן גדול. יהוצדק היה בנו של שריה הכהן ואביו של ישוע הכהן הגדול, אשר היה הראשון במעמד זה בימי בית המקדש השני.

יהוצדק היה בין גולי יהודה, אשר הוגלו על ידי נבוכדנצר. מהמקרא עולה שיהוצדק נולד בארץ ישראל והוגלה לבבל עוד טרם נולד בנו ישוע.
ככל הנראה, יהוצדק היה ממונה על הכהנים בגלות. בנו ישוע מופיע ברשימת היחס בין המנהיגים השבים לציון.
יהוצדק מופיע ברשימת היחס של הכוהנים בימי המלכים, אצל יוסף בן מתתיהו בספרו קדמוניות היהודים.

רד"ק בפירושו ל מזהה את שריה אביו של עזרא עם זריה אבי יהוצדק, ולפיכך סובר כי יהוצדק היה אחיו של עזרא: 

==הערות שוליים==

קטגוריה:כהנים גדולים בתנ"ך
קטגוריה:כהנים מבני צדוק
קטגוריה:אישים בספר דברי הימים
תצפיתן

"נער תצפית למעלה" - יצירת [[הריסון וייר ]]

תצפיתן או צופה הוא אדם שתפקידו לזהות סכנות בראייה, ולהעביר התרעה ראשונית בדבר הסכנה שנצפתה. משימתו של התצפיתן כרוכה בזיהוי של הסימנים לסכנה מסוימת או כמה סכנות אפשריות שהוגדרו מראש. זיהוי הסימנים לסכנה לא בהכרח מעיד על קיומה, אך מאפשר לנקוט אמצעי זהירות באופן מיידי ולהמשיך לנטר עד לוודאות.

בעבר, היו תצפיתנים האמצעי היחיד להתרעה מפני סכנות, ומגוון הסכנות עליהן יכלו תצפיתנים להתריע היה מוגבל. כיום מוחלפים תצפיתנים במערכות התרעה הכוללות רכיבים מכניים.

== שימוש ==

שימושים קדומים ביותר בתצפיתנים היו להתראה על גורמים מתקרבים העלולים להוות סכנה - למשל לשער העיר, על מנת לאפשר סגירתו בפני אויב או שודדים. שימוש נוסף נעשה על אוניות, להתרעה על מכשולים כשרטון, קרחון או אוניות אחרות במסלול התנגשות, וכן על אוניות עוינות, אוניות שודדי ים ובמלחמות המודרניות גם על צוללות. השימוש בתצפיתנים על אוניות ממשיך גם ב.

שימושים מודרניים יותר כוללים זיהוי של שריפות יער, זיהוי הגעת רכבות בעת ביצוע עבודות על מסילת רכבת פעילה. שימוש נוסף נעשה על ידי המשטרה, לזיהוי פעילות פלילית. גם פושעים, מצדם, עשויים להשתמש בתצפיתנים בעת ביצוע פשע להתראה בפני הגעת זרים או משטרה למקום הפשע (דבר שמבחינתם מהווה סכנה).

== ראו גם ==
* תצפית (צבא)
* גשש

==הערות שוליים==

קטגוריה:מקצועות ימיים
קטגוריה:מקצועות צבאיים
ג'ירף מסאי

ג'ירף מסאי (שם מדעי: Giraffa tippelskirchi) הוא אחד ממיני הסוג ג'ירף. נקרא גם ג'ירף קילימנג'רו ונפוץ בקניה ובטנזניה, כאשר חיה גם אוכלוסייה מבודדת בדרום זמביה.

בעבר מין זה היה מחולק לשני תת-מינים - ג'ירף מסאי וג'ירף תורניקרופט אך לאחר מחקר עכשווי נתברר כי הם זהים גנטית.

== מאפיינים ==
זהו המין הגדול ביותר של הג'ירף, ולמעשה היונק היבשתי הגבוה ביותר. הזכרים מגיעים לגובה מקסימלי של מטרים אף שתועדו כאלה שהגיעו לגובה של ויותר. הנקבות קצת נמוכות יותר וגובהן כ-5 עד 5.5 מטר. הלב שלו שוקל כ-12 קילוגרמים.

הג'ירף חי בעדרים קטנים בהם יש בעיקר נקבות וצאצאים או עדרי זכרים צעירים. לג'ירפות מבנה גמיש ביותר עקב "טווחי בית" (home range) בהם כל פרט משוטט הכוללים אזורי חיץ. טווחי הבית של הנקבות יכולים להגיע לגודל של עד כ-120 קילומטרים רבועים, כשטווחי הבית של הזכרים קטנים יותר. ג'ירפות הן לא חיות טריטוריאליות אך בין הזכרים הבוגרים קיימת היררכיה בתוך טווחי הבית שלהם.

לג'ירפים המסאיים אין עונת רבייה מסוימת והם מתרבים במהלך כל השנה. שיעור התמותה של גורי הג'ירף בחודשים הראשונים לחייהם משתנה בהתאם לאזור ולתקופה, אך הוא יכול להגיע לשיעור של כ-50% ואף 75%, בעיקר בגלל טורפים כגון אריות, צבועים, נמרים ואף תנינים. לג'ירף הבוגר כמעט ואין איומים - מלבד אריות והוא מתגונן בבעיטה חזקה שיכולה לרסק את הגולגולת או את עמוד השדרה של האריה.

מין זה הוא המין הנפוץ ביותר של ג'ירף ומספרם מוערך בכ-32,500 פרטים כאשר בזמביה חיים כ-1500 פרטים שבעבר זוהו כשייכים לתת המין "ג'ירף תורניקרופט".

==קישורים חיצוניים==

* [https://web.archive.org/web/20161101164429/http://www.giraffeworlds.com/masai-giraffe/ Masai Giraffe] באתר giraffeworlds.com
* [http://www.saczoo.org/document.doc?id=641 Masai Giraffe] באתר גן החיות סקרמנטו

==הערות שוליים==

קטגוריה:טקסונים שתוארו בידי פאול מטשי
קטגוריה:ג'ירפיים
קטגוריה:קניה: יונקים
קטגוריה:טנזניה: יונקים
קטגוריה:מגה-פאונה של אפריקה
קטגוריה:בעלי חיים שתוארו ב-1898
קטגוריה:יונקים בסוואנה האפריקנית
SFX

SFX הייתה תוכנת OpenURL הראשונה שניתבה קישורים או שרת קישורים. היא המשיכה להיות מנתבת הקישורים OpenURL הנפוצה ביותר והשתמשו בה ביותר מ-2,400 ספריות.

הספרנים הרברט ון דה סומפל (Herbert van de Sompel), פטריק הוכשטנבאך (Patrick Hochstenbach) ועמיתיהם באוניברסיטת גנט בבלגיה פיתחו את מערכת OpenURL מ-1998 עד 2000. באותו זמן הם קראו לה בשם אפקטים מיוחדים (SFX - Special effects). כחלק מפיתוח OpenURL הם יישמו את תוכנת שרת ניתוב הקישורים שנקראה שרת SFX. בתחילת 2000 רכשה קבוצת אקס ליבריס את תוכנת שרת SFX מאוניברסיטת גנט. אקס ליבריס תכננה מחדש את התוכנה ושיווקה אותה לספריות כמרכיב עצמאי של מערכת OpenURL.

אקס ליבריס ממשיכה לפתח את התוכנה ומוסיפה הרחבות שהומלצו על ידי הלקוחות שלה. SFX היא שרת ניתוב הקישורים OpenURL הידועה ביותר בספריות ובקהילת המו"לים האקדמאיים. לעיתים משתמשים בשם המוצר כשם גנרי לשרתי OpenURL.

==לקריאה נוספת==

<div style="direction: ltr;">	
*Chrzastowski, Tina E, Michael Norman, Sarah Elizabeth Miller (2009). "SFX statistical reports: a primer for collection assessment librarians". Collection Management. 34 (4): 286-303. 
*Cummings, Joel and Ryan Johnson (2003). "The use and usability of SFX: context-sensitive reference linking." Library Hi-Tech. 21 (1): 70-84.
* Lagace, Nettie (2003). "The OpenURL and SFX Linking". The Serials Librarian 44 (1/2): 77–89.
*Masuda, Yutaka (2002). "OpenURL and SFX – Current Awareness". No. 274 (2002.12.20) CA1482 ISSN 0387-8007 Published by National Diet Library
*
*
*
*Wakimoto JC, Walker DS, Dabbour KS (March 2006). "The myths and realities of SFX in academic libraries". Journal of Academic Librarianship 32 (2): 127-136.
*Walker, Jenny (May 2002). "SFX sets the Standard for Open Linking for Libraries". Library Hi-Tech News 19 (4).
*Walker, Jenny (2003). "OpenURL and SFX Linking". The Serials Librarian 45 (3): 87–100. Haworth Press, Birmingham, N.Y.
</div>

== הערות שוליים ==

קטגוריה:ספריות תוכנה
קטגוריה:אקס ליבריס
כוח הקצב

כוח הקצב היא סדרת ילדים ששודרה בערוץ הופ! בשנים 2011–2012. הסדרה מהווה גם כסדרת המשך ל"Doodlebops" הקנדית.

==עלילה==
החבורה נמצאת בתחנת הצ'אקננה, שם הם מקבלים בקשות מילדים ומסייעים להם.
=== העונה הראשונה ===
בעונה זו להקה בשם כוח הקצב עוזרת לילדים (שמאותתים במראה באמצעות השתקפות השמש) לפתור בעיות בעזרת שיר. כשהשיר מוכן "הצ'יקיבומבום" מתחילה לפעול.

=== העונה השנייה ===
עונה זו דומה מאוד לראשונה והיא מביאה את כוח הקצב לבמה (בשונה מהעונה הראשונה שמביאה אותם למסך לבן).

=== העונה השלישית ===
בעונה זו מצטרף אויבם של כוח הקצב "קאפופו". קאפופו רוצה להפוך את חבורת "כוח הקצב" ל"כוח העצב" ולגנוב את הלב של הצ'יקיבומבום. בתחילת כל פרק בעונה השלישית מטיל קאפופו כישופים רעים אך כוח הקצב מערימים עליו. בסוף כל פרק קאפופו מתחפש במטרה להתקרב ללב של הצ'יקיבומבום. בתחילה החבורה לא מזהה אותו, אך בהמשך הם מגלים את זהותו.

== סקירת סדרה ==
עונה 1: בעלת 26 פרקים. שודרה מ-12 בינואר 2011.

עונה 2: בעלת 20 פרקים. שודרה מ-14 בדצמבר 2011.

עונה 3: בעלת 23 פרקים. שודרה מ-18 באוגוסט 2012.

== דמויות ==
*צ'אק (דרור טייכנר (עונות 1–2)/לירון חי ביטון (עונה 3)) - הכוח הכחול, מנגן באורגן ובעונה השלישית מנגן על גיטרה.
*בום בום (גל לב) - הכוח הצהוב, מנגן בתופים.
*צ'יקי (ציון אשכנזי) - הכוח האדום, מנגן בגיטרה חשמלית.
*קאפופו (גיל אלון) (עונה 3) - האויב של כוח הקצב, רוצה להפוך אותם לכוח העצב ולגנוב את הלב של הצ'יקיבומבום. בפרק "נתפייסה", הוא הפך לכוח הסגול, וניגן גם הוא בגיטרה חשמלית.

== קישורים חיצוניים ==

קטגוריה:סדרות טלוויזיה ישראליות שעלו לשידור בשנות ה-2010
קטגוריה:סדרות טלוויזיה ישראליות לילדים
קטגוריה:סדרות ערוץ הופ!
קטגוריה:סדרות ילדים של ברוש הפקות
קטגוריה:תוכניות שצולמו באולפני הרצליה
קטגוריה:תוכניות וסדרות טלוויזיה שצולמו באולפני מימד
קטגוריה:משתתפי מותק של פסטיבל
סן רמון דה לה נואבה אוראן

סן רמון דה לה נואבה אוראן (בספרדית: San Ramón de la Nueva Orán), או בקיצור אוראן, היא עיר בפרובינציית סלטה בארגנטינה. העיר נמצאת במרחק של 3 קילומטרים מערבית לנהר ברמחו ובמרחק של 270 קילומטרים מסלטה, בירת הפרובינציה.

==היסטוריה==
במהלך המאות ה-17 וה-18 הספרדים השקיעו מאמצים רבים בניסיון ליישב את האזור, אך רובם סוכלו על ידי הילידים המקומיים. הניסיון הראשון היה ב-1625 כאשר הוקם הכפר סנטיאגו דה גואדלקאסר, אשר הותקף על ידי הילידים ונחרב ב-1629. היה ניסיון נוסף להקים באזור רדוקסיון על ידי פרנציסקנים מטריחה (בבוליביה של היום) בשם נואסטרה סניורה דה לאס אנגוסטיאס דל סנטה ב-1779, אך גם הוא נחרב כעבור שנה.

הניסיון המוצלח והאחרון היה ב-31 באוגוסט 1794 כאשר איש הצבא הספרדי רמון גרסיה דה לאון אי פיסרו ייסד את סן רמון דה לה נואבה אוראן (מילולית: רמון הקדוש של אוראן החדשה). היא נקראה כך על שם הקדוש הנוצרי הקטלאני רמון נונט (Ramon Nonat), ש-31 באוגוסט הוא יום חגו, ועל שם העיר אוראן (באלג'יריה של היום) שם נולד רמון גרסיה דה לאון אי פיסרו. העיירה החדשה עזרה בהגנה על הדרך בין טריחה וסלטה.

העיירה שוחררה משלטון ספרד ב-1810, בתחילת מלחמת העצמאות של ארגנטינה, ובהמשך המלחמה היא הייתה בסיס של תומכי העצמאות באזור.

בשנות ה-70 של המאה ה-19 פקדו את האזור שתי רעידות אדמה חזקות שהחריבו את העיירה, והיא שוקמה בעשורים שלאחר מכן.

ב-1880 הייתה תוכנית להפריד חלקים מפרובינציית סלטה ולהפוך אותם לטריטוריה פדרלית נפרדת שבירתה תהיה סן רמון דה לה נואבה אוראן, אך בסופו של דבר תוכנית זו לא יצאה לפועל.

==כלכלה==
הכלכלה המקומית מסתמכת בעיקר על גידול מקנה וחקלאות, הכוללת בעיקר גידול קנה סוכר, הדרים (בעיקר תפוזים ואשכוליות), צ'ילי, בננות וקפה.

==חינוך==
בעיר נמצאת שלוחה אזורית של האוניברסיטה הלאומית של סלטה.

==תחבורה==
את העיר משרת נמל התעופה אוראן, המציע טיסות לערים מרכזיות אחרות בפרובינציית סלטה.

העיר נמצאת על מסלול הכביש הלאומי מספר 50, המקשר את העיר הקטנה פיצ'נל שמדרום לאוראן לגבול עם בוליביה.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סלטה: ערים
קטגוריה:יישובים שהוקמו ב-1794
עיקור (רפואה)

עיקור הוא הליך רפואי שמטרתו למנוע מאדם או מבעל חיים מסוים את היכולת להתרבות. עיקורים מתבצעים בעיקר באמצעים ניתוחיים, ומתבצעים בזכרים ובנקבות. עיקורים הם לרוב תהליך בלתי הפיך. בבני אדם מטרתם העיקרית של עיקורים היא לסייע בתכנון המשפחה, לרוב במדינות מתפתחות בעלות אוכלוסייה רבה. רוב העיקורים של נשים מתרחשים במדינות אלו, ואילו עיקור של גברים מתבצע בעיקר במדינות המערב המתועשות. עיקורים ברחבי העולם נעשים בעיקר בקרב נשים.

==עיקור במדינות העולם==

בהודו התבצעו מדי שנה עיקורים בנשים במחנות עיקור מיוחדים מטעם הממשלה, במסגרת תוכנית לתכנון המשפחה, שמופעלת על ידי המשרד לבריאות ורווחת המשפחה. התוכנית פועלת באמצעות NRHM - "כוח המשימה הלאומי באזורים הכפריים" שפועל מאז 2005 לשיפור רמת הבריאות בכפרי הודו באמצעות מאות אלפי פעילים, שאחד מתפקידיהם הוא לייעץ ולעודד מניעת ילודה. הפעילות מתמקדת בעיקר במדינות הצפוניות והחקלאיות של הודו, בעיקר מקבוצת EAG. 
ב-. ב-2017 (עד אוקטובר, 2017) התבצעו בהודו 1,473,418 הליכי עיקור. 6.8% היו ניתוחי עיקור גברים ו 93.1% עיקור נשים.

==ההליך הניתוחי==
טכנית, עיקור מתבצע באמצעות חיתוך צינור הזרע ("וסקטומיה") בגברים וקשירת חצוצרות בנשים.

חתך צינור הזרע הוא הליך כירורגי פשוט יחסית. בתהליך זה נאטמים או נקטעים צינורות הזרע ובכך נמנע מן הזרע להגיע לשופכה. הניתוח מבוצע בהרדמה מקומית או בהרדמה מלאה קלה לפי בחירת המנותח. ההכנה לניתוח וההתאוששות ממנו אינן כרוכות באשפוז, ולרוב אחרי התאוששות קצרה החולה נשלח הביתה לנוח.

קשירת חצוצרות אצל נשים הוא הליך מסובך יותר שנעשה בהרדמה מלאה בחדר ניתוח, באמצעות לפרוסקופיה. המנתח הוא גינקולוג שמבצע חיתוך של החצוצרות וקשירתן או צריבתן באופן המונע מעבר ביציות אל הרחם. ההליך הוא לרוב בלתי הפיך ומיועד רק לנשים שהחליטו שאינן מעוניינות להיכנס להיריון נוסף, או לכאלה שהיריון נוסף מסכן את חייהן.

הליכים אחרים אשר גורמים לעיקור, כמו סירוס בגברים וכריתת רחם בנשים, אינם מתבצעים בבני אדם לצורך עיקור אלא מסיבות אחרות.

==ביהדות==

עיקור בעלי חיים הוא בעייתי מבחינה הלכתית. ב-2015 הפסיק שר החקלאות הישראלי אורי אריאל את המימון לעיקור חתולי רחוב, והורה למצוא פתרון הלכתי לבעיית התפוצצות אוכלוסיית החתולים.

==ראו גם==
* עיקור כפוי

==קישורים חיצוניים==

* 

== הערות שוליים ==

קטגוריה:גינקולוגיה: פעולות כירורגיות
קטגוריה:אורולוגיה: פעולות כירורגיות
קטגוריה:וטרינריה
קטגוריה:אמצעי מניעה
אוניברסיטת טולוז

אוניברסיטת טולוז (צרפתית: Université de Toulouse) הוא גוף אקדמי המאחד מוסדות להשכלה גבוהה באזור העיר טולוז. הגוף קרוי על שם אוניברסיטת טולוז ההיסטורית, ומאגד בתוכו שלוש אוניברסיטאות ומספר רב של מכללות ובתי ספר להשכלה גבוהה.

אוניברסיטת טולוז ההיסטורית, שעל שמה נקרא הגוף, הוקמה בעיר על-פי חוזה פריז (1229), שהכריח את רמון השביעי, רוזן טולוז להקים בעיר אוניברסיטה ללימודי תאולוגיה. יוהאנס מגרלנדיה היה בין המרצים הראשונים. המאוחר יותר התווספו גם לימודי משפט ורפואה.

הגוף הנוכחי הוקם ב-27 במרץ 2007, ובמוסדות הלימודים הכלולים בו לומדים מעל ל-100,000 תלמידים וכ-5,000 מרצים.

==קישורים חיצוניים==

* 

==הערות שוליים==

קטגוריה:צרפת: אוניברסיטאות ומכללות
קטגוריה:טולוז: מבנים
טרטגל

טרטגל (בספרדית: Tartagal) היא עיר בפרובינציית סלטה בארגנטינה. את טרטגל חוצה נהר טרטגל. העיר נמצאת במרחק של 365 קילומטרים מסלטה, בירת הפרובינציה, ובמרחק של 1,736 קילומטרים מבואנוס איירס, בירת ארגנטינה.

==היסטוריה==
בתחילת המאה ה-20 נחנכה במקום תחנת רכבת ששירתה אנשים מהכפרים באזור. תחילה התחנה נקראה על שם מנואלה פדרסה, גיבורה לאומית שנלחמה בכוחות שניסו להשתלט על בואנוס איירס בתחילת המאה ה-19, אולם כעבור זמן קצר השם שונה לטרטגל על שם הצמח טרטגו, מין של חלבלוב הגדל באזור.

כעבור זמן קצר התגלו במקום מצבורי נפט וגז גדולים. עקב כך החלה התיישבות גדולה באזור והעיירה טרטגל נוסדה באופן רשמי ב-1924. ב-22 בספטמבר 1949 טרטגל קיבלה מעמד של עיר.

העיר נפגעה עקב עליית נהר טרטגל על גדותיו ב-2006 ו-2009.

==כלכלה==
כלכלת העיר מסתמכת בעיקר על הפקת נפט וגז מהמצבורים באזור.

==חינוך==
בטרטגל נמצאות שלוחות של האוניברסיטה הלאומית של סלטה ושל האוניברסיטה הקתולית של סלטה.

==תחבורה==
את העיר משרת נמל התעופה טרטגל, הנמצא במרחק של 7 קילומטרים דרומית לעיר.

טרטגל נמצאת על מסלול הכביש הלאומי מספר 34, המקשר בין הגבול עם בוליביה בצפון הפרובינציה ובין העיר רוסאריו בפרובינציית סנטה פה.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סלטה: ערים
קטגוריה:יישובים שהוקמו ב-1924